ส่วนที่ 1

ข้อมูลสรุป (Executive Summary)

บริษัทฯ เป็นผู้ผลิตและจำหน่ายผลิตภัณฑ์ผลไม้กระป๋อง, น้ำผลไม้,
น้ำผักผลไม้ยูเอชทีและพาสเจอร์ไรส์ ชา กาแฟ น้ำดื่มบรรจุกระป๋อง กล่องและขวดพลาสติก PET
ภายใต้เครื่องหมายการค้าแบรนด์ “มาลี”
และภายใต้เครื่องหมายการค้าของลูกค้าทั้งในและต่างประเทศ
ตลอดจนนมสดยูเอชทีและพาสเจอร์ไรส์ภายใต้เครื่องหมายการค้าแบรนด์ฟาร์มโชคชัยโดยมีสัดส่วนของธุรกิจส่งออกประมาณ
33% และธุรกิจขายภายในประเทศประมาณ 67%

ด้านตลาดต่างประเทศจะขายผ่านตัวแทนจำหน่าย และขายไปยังลูกค้าโดยตรง ทำให้ แบรนด์
“มาลี” เป็นที่รู้จักอย่างกว้างขวางทั่วโลก ในส่วน บริษัท มาลีเอ็นเตอร์ไพรส์ จำกัด
ซึ่งเป็นบริษัทย่อยมีหน้าที่ดูแลงานด้านการตลาดและการจัดจำหน่ายในประเทศสำหรับสินค้าแบรนด์มาลี
และเป็นตัวแทนจำหน่ายนมยูเอชที และพาสเจอร์ไรส์แบรนด์ฟาร์มโชคชัย

  ในรอบปี 2550 บริษัทฯ มีธุรกรรมที่สำคัญ ๆ ดังนี้

1. บริษัทฯ ได้ออกผลิตภัณฑ์ใหม่ดังนี้

-   บริษัทฯ ได้ออกผลิตภัณฑ์น้ำผลไม้ 100%ในบรรจุภัณฑ์ใหม่ “กล่องพริสมา” ขนาด 1,000 มล.
    รูปทรง 8 เหลี่ยม สวยแปลกตาทันสมัย จับถนัดกระชับมือและทนทาน
    สามารถเทน้ำภายในกล่องได้คล่องกว่ากล่องชนิดอื่นๆ
    เนื่องจากรูฝาปิดเปิดบนปากกล่องมีขนาดใหญ่กว่า
    แต่สามารถรักษาความสดของสินค้าภายในกล่องด้วย

-   น้ำผลไม้ 100% ยูเอชที ได้มีการผลิตสินค้าใหม่ น้ำแอปเปิ้ล 100%
    และน้ำราสเบอร์รี่ผสมสตรอเบอร์รี่ 100%

-   น้ำผักผลไม้น้ำผลไม้รวม 100% เวจจีส์ วี 9
    ซึ่งเป็นเป็นน้ำผักผลไม้ที่มีความโดดเด่นแตกต่างจากน้ำผักผลไม้ที่มีอยู่ในตลาดปัจจุบัน 
    ด้วยจุดเด่นและคุณค่าจากผักผลไม้ รวม  9  ชนิด ที่ให้คุณค่าวิตามินและเกลือแร่  9 
    อย่างที่ร่างกายต้องการวิตามินเอ ,ซี ,บี2 , บี6
    มีไนอะซินและโฟเลต มีใยอาหารสูงเป็นแหล่งของแคลเซียม มี 4 รสชาติ ได้แก่
    แครอทม่วง เรดบีด   กีวี และแครอท

-   น้ำผลไม้มาลีพาสเจอร์ไรส์ 100% เนื่องจากสินค้ากลุ่มพาสเจอร์ไรส์
    100%ได้รับการตอบรับอย่างดีและมีส่วนแบ่งในการตลาดเพิ่มขึ้นอย่างรวดเร็วมีสินค้าใหม่ในปี
    2007 หลายชนิดด้วยกัน ได้แก่ น้ำมะเขือเทศผสมน้ำผักผลไม้รวม 100% ,น้ำส้มฟลอริดา 
    100% ,น้ำแครนเบอร์รี่ผสมองุ่นขาว 100%  ,น้ำกีวีสีทองผสมน้ำแอปเปิ้ลและน้ำองุ่นขาว
    100% ,น้ำแบล็กเคอแรนท์ผสมน้ำสตรอเบอร์รี่และน้ำองุ่นแดง100%

-   น้ำผลไม้ มาลีเซลฟ์ พลัส น้ำผลไม้แนวคิดใหม่
    เป็นน้ำผลไม้ที่ให้ประโยชน์แก่ผู้บริโภคมากกว่าการดื่มน้ำผลไม้ทั่วไป เพราะมาลี เซลฟ์
    พลัสได้ผสานจุดเด่นของผลไม้ต่างๆเข้ามาไว้ในหนึ่งเดียว ทั้งผลไม้ตระกูลเบอร์รี่มีวิตามินเอสูง
    บำรุงสายตา และผลไม้ประเภทที่มีกากใยที่ช่วยในการระบาย
    และทำให้ร่างกายสมส่วนมีทั้งหมด 3 รสชาติ ได้แก่ น้ำเบอร์รี่รวม 60%
    น้ำสตรอเบอร์รี่ผสมน้ำผลไม้รวม 60% ผสมสารสกัดจากส้มแขก น้ำมะเขือเทศผสมน้ำผลไม้รวม
    60% ผสมไลโคปีน

  3 / 51

-   น้ำผลไม้ มาลี จู๊ซ มิกซ์ เป็นน้ำผลไม้ 40% รสชาติอร่อยใหม่ ที่ได้จากการนำผลไม้ 2
    ชนิดมาผสมกันอย่างลงตัว พร้อมเพิ่มคุณค่าจากวิตามินเอ ซี อี สูงแต่จำหน่ายในราคา เพียง
    10 บาท สำหรับวัยรุ่นยุคใหม่ที่ใส่ใจในสุขภาพ มี 4 รสชาติ ได้แก่
    น้ำแอปเปิ้ลผสมน้ำบลูเบอร์รี่ 40% ,น้ำส้มผสมน้ำแครอท 40% , น้ำองุ่นผสมน้ำลิ้นจี่ 40% ,
    น้ำสตรอเบอร์รี่ผสมน้ำสับปะรด  40%

-   น้ำผลไม้ มาลี จู๊ซ มิกซ์ คิดส์ เป็นน้ำผลไม้ 40% ขนาด 120 มล.
    เป็นน้ำผลไม้สำหรับเด็กมีวิตามินซีสูง บรรจุในปริมาณที่พอเหมาะสำหรับเด็กวัย 4-12 ขวบ
    มีให้เลือก 4 รสชาติ ได้แก่ น้ำส้มผสมน้ำแครอท 40% , น้ำแอปเปิ้ลผสมน้ำบลูเบอร์รี่ 40%
    และอีก 2 รสชาติ น้ำองุ่นผสมน้ำลิ้นจี่ 40% , น้ำสตรอเบอร์รี่ผสมน้ำสับปะรด  40%

-   น้ำนมข้าวโพด มาลี ไอ-คอร์น เครื่องดื่มเพื่อสุขภาพอีกทางเลือกหนึ่ง เพราะมาลี ไอ-คอร์น
    เป็นน้ำนมข้าวโพดที่ผลิตจากข้าวโพดแท้ 100% อายุ 68 วัน ด้วยรสชาติที่อร่อย หอมข้าวโพด
    พร้อมอุดมด้วยวิตามินเอ     เบต้าเคโรทีน วิตามินอี และมีโปรตีน นอกจากนี้มาลี ไอ-คอร์น
    ยังมีสารอาหารที่สำคัญต่อการมองเห็น นั่นคือ สารลูเทียน (Lutien) และซีแซนทีน
    (Zeaxanthin) โดยสารทั้ง 2 ชนิดนี้ร่างกายไม่สามารถสร้างขึ้นทดแทนเองได้
    ต้องได้รับจากการบริโภคอาหารที่มีสารลูเทียน (Lutien) และซีแซนทีน (Zeaxanthin)
    เท่านั้นน้ำนมข้าวโพด มาลี ไอ-คอร์น บรรจุอยู่ในกล่องขนาด 180 มล. มีให้เลือกดื่ม 5
    รสชาติได้แก่  สูตรออริจินอล  สูตรไม่เติมน้ำตาล  สูตรผสมงาดำ
    สูตรไฟท์นูเทรียน       สูตรผสมช็อกโกแลตมอลต์

  2. บริษัทฯ ยังได้รับรางวัล Trusted Brand ต่อเนื่องถึง 5 ปีซ้อนตั้งแต่ปี 2546 ถึง 2550
  จากนิตยสารรีดเดอร์ ไดเจสต์ ฉบับภาษาไทยซึ่งเป็นหนึ่งในนิตยสารชั้นนำของโลก
  ในฐานะที่แบรนด์ “มาลี” เป็นหนึ่งใน“เครื่องหมายการค้า”
  ที่ได้รับความเชื่อถือและไว้วางใจจากผู้บริโภคมากที่สุดยี่ห้อหนึ่ง

  3. แบรนด์ “มาลี” ได้รับการรับเลือกให้เป็น 1 ใน 20 แบรนด์ชั้นนำของประเทศไทย
  จากการสำรวจของ Media Magazine, Asian Integrated Media Limited
  ที่ปรึกษาด้านแบรนด์ระดับภูมิภาคร่วมกับบริษัท ชิโนเวต
  ซึ่งเป็นบริษัทวิจัยด้านการตลาดชั้นนำของโลกเมื่อเดือน สิงหาคม 2550 ที่ประเทศฮ่องกง

4.  นอกจากที่บริษัทฯ ได้รับการรับรองมาตรฐานคุณภาพ HACCP, GMP, IFS (International
    Food Standard) และ

BRC (British Retail Consortium) แล้ว ในปี 2550 บริษัทฯ ยังได้รับการรับรองมาตรฐาน
Q-MARK จากสภาอุตสาหกรรม

แห่งประเทศไทย

บริษัทฯ ยังยึดเจตนารมณ์ที่จะมุ่งมั่นพัฒนาผลิตภัณฑ์ที่มีคุณค่าสำหรับผู้บริโภค
พัฒนาบุคลากรเพื่อเพิ่มประสิทธิภาพในการทำงาน และให้การบริการที่ดีสำหรับลูกค้า
เพื่อให้สมกับเป็นผลิตภัณฑ์ที่ได้รับความไว้วางใจจากผู้บริโภคมาตลอด 30 ปี

4 / 51